Kurt Ferdinand Hoffmann
Kurt Ferdinand Hoffmann (1. august 1892 Rakvere – 30. september 1980 Rosenheim) oli baltisaksa päritolu Eesti arst. Ta õppis Tallinna toomkoolis ja lõpetas aastal 1916 Tartu Ülikooli arstiteaduskonna arstiastme väärilisena. Tema töökäik enne aastat 1920 pole teada, kuid aastatel 1920–1939 töötas ta Narvas Kreenholmi Haiglas ning eraarstina kirurgia ja kõrva-nina-kurguhaiguste alal. Aastal 1939 repatrieerus ta koos abikaasaga Saksamaale Brombergi (praegu Bydgoszcz Kujawy-Pomorze vojevoodkonnas Poolas). Aastatel 1939–1945 oli ta ülemarst dr. Stemmleri Brombergis ja Erfurdis. Aastatel 1945–1947 oli ta ülemarst Bethesta kliinikus Erfurdis ning 1947–1950 praktiseeriv kirurg dr. Eunike kliinikus Wuppertal-Elberfeldis. Aastast 1950 praktiseeris eraarstina Wuppertal-Vohwinkelis. Ta suri aastal 1980 Rosenheimis.